CELEX: 32020D0789
Language: et
Date: 2020-06-09 00:00:00
Title: Nõukogu otsus (EL) 2020/789, 9. juuni 2020, Euroopa Ühenduse ja India Vabariigi valitsuse vahelise teadus- ja tehnoloogiaalase koostöölepingu pikendamise kohta

17.6.2020   
               
               
                  ET
               
               
                  Euroopa Liidu Teataja
               
               
                  L 193/3
               
            
         NÕUKOGU OTSUS (EL) 2020/789,
         9. juuni 2020,
         Euroopa Ühenduse ja India Vabariigi valitsuse vahelise teadus- ja tehnoloogiaalase koostöölepingu pikendamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 186 koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Nõukogu kiitis otsusega 2002/648/EÜ (2) heaks Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu (3) sõlmimise. Käesolevale lepingule kirjutati alla 23. novembril 2001 New Delhis ning see jõustus 14. oktoobril 2002. Nõukogu kiitis otsusega 2009/501/EÜ (4) heaks Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamist käsitleva lepingu (5) sõlmimise, millega pikendati ja vähesel määral muudeti 2001. aastal allkirjastatud lepingut. See allkirjastati 30. novembril 2007 New Delhis ja jõustus 17. mail 2010. Käesolevat lepingut koos 2001. aastal allkirjastatud lepinguga nimetatakse edaspidi „lepinguks“.
                  
               
                     (2)
                  
                  
                     Lepingu artikli 11 punkti b kohaselt sõlmiti leping viieks aastaks ja seda võib pärast hindamist lepinguosaliste vastastikusel kokkuleppel pikendada viieaastase perioodi viimasel aastal.
                  
               
                     (3)
                  
                  
                     Otsusega (EL) 2015/1788 (6) kiitis nõukogu heaks lepingu pikendamise veel viieks aastaks. Leping kaotab kehtivuse 17. mail 2020.
                  
               
                     (4)
                  
                  
                     Komisjoni talituste tehtud hindamise tulemused näitavad selgelt, et leping on oluline raamistik liidu ja India koostöö hõlbustamiseks ühistes esmatähtsates lepinguosalistele vastastikust kasu toovates teadus- ja tehnoloogiavaldkondades. Seepärast on liidu huvides pikendada lepingut veel viieks aastaks.
                  
               
                     (5)
                  
                  
                     Mõlemad lepinguosalised on kinnitanud oma soovi pikendada lepingut veel viieks aastaks selles muudatusi tegemata.
                  
               
                     (6)
                  
                  
                     Lepingu pikendamine tuleks seetõttu liidu nimel heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Liidu nimel kiidetakse heaks lepingu pikendamine veel viieks aastaks.
         
         
            Artikkel 2
            Nõukogu eesistuja määrab isiku(d), kes on volitatud liidu nimel teatama India Vabariigi valitsusele, et liit on lõpetanud sisemenetlused, mis on vajalikud lepingu pikendamiseks vastavalt lepingu artikli 11 punktile a.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 9. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  13. mai 2020. aasta nõusolek.
         
            (2)  Nõukogu 25. juuni 2002. aasta otsus 2002/648/EÜ Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu sõlmimise kohta (EÜT L 213, 9.8.2002, lk 29).
         
            (3)  EÜT L 213, 9.8.2002, lk 30.
         
            (4)  Nõukogu 19. jaanuari 2009. aasta otsus 2009/501/EÜ lepingu sõlmimise kohta Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamiseks (ELT L 171, 1.7.2009, lk 17).
         
            (5)  ELT L 171, 1.7.2009, lk 19.
         
            (6)  Nõukogu 1. oktoobri 2015. aasta otsus (EL) 2015/1788 Euroopa Ühenduse ja India Vabariigi valitsuse vahelise teadus- ja tehnikaalase koostöö lepingu pikendamise kohta (ELT L 260, 7.10.2015, lk 18).